портфейл.
 {040; 7}
 Кредитни деривати (продадена защита), които не са предмет на клауза за приключване (анулиране) — Условна стойност
 В това поле се вписва условната стойност на кредитни деривати, когато институцията продава кредитна защита на контрагент, която
 не
 е предмет на клауза за приключване.
 Клауза за анулиране (приключване) е дефинирана като клауза, която дава на изправната страна правото да прекрати и приключи своевременно всички сделки по споразумението в случай на неизпълнение, включително в случай на несъстоятелност или неплатежоспособност на контрагента.
 Институциите отчитат всички кредитни деривати, а не само тези в търговския портфейл.
 {050; 1}
 Кредитни деривати (закупена защита): Отчетна балансова стойност
 Член 4, параграф 1, точка 77 от Регламента за капиталовите изисквания
 Отчетната балансова стойност по приложимата счетоводна рамка на кредитните деривати, когато институцията купува кредитна защита от контрагент и договорът е признат за актив в баланса.
 Институциите отчитат всички кредитни деривати, а не само тези в търговския портфейл.
 {050; 2}
 Кредитни деривати (закупена защита): Отчетна стойност, без да се отчита нетиране или друго редуциране на кредитния риск
 Член 4, параграф 1, точка 77 от Регламента за капиталовите изисквания
 Отчетната балансова стойност по приложимата счетоводна рамка на кредитните деривати, когато институцията купува кредитна защита от контрагент и договорът е вписан като актив в баланса, без да се вземат предвид ефектите на пруденциално или счетоводно нетиране или редуциране на риска (т.е. счетоводната балансова стойност, коригиране спрямо ефектите на счетоводното нетиране или редуциране на риска).
 Институциите отчитат всички кредитни деривати, а не само тези в търговския портфейл.
 {050; 5}
 Кредитни деривати (закупена защита) — Метод на допълнителната пазарна оценка — без отчитане на нетиране или редуциране на кредитния риск
 Член 299, параграф 2 от Регламента за капиталовите изисквания
 В това поле се вписва потенциалната бъдеща експозиция на кредитни деривати, когато институцията продава кредитна защита на контрагент, без да се взема предвид нетиране или редуциране на кредитния риск.
 Институциите отчитат всички кредитни деривати, а не само тези в търговския портфейл.
 {050; 7}
 Кредитни деривати (продадена защита) — Условна стойност
 В това поле се вписва условната стойност на кредитни деривати, когато институцията купува кредитна защита от контрагент.
 Институциите отчитат всички кредитни деривати, а не само тези в търговския портфейл.
 {050; 8}
 Условна стойност на кредитни деривати (закупена защита, идентично референтно наименование):
 Условната стойност на кредитните деривати, когато институцията купува кредитна защита с идентично референтно наименование като това на кредитните деривати, вписани от отчитащата се институция.
 За целите на отчитането на стойността в това поле, съответните референтни наименования се приемат за идентични, ако се отнасят до едно и също юридическо лице и ранг.
 Купената кредитна защита за обединение на референтни субекти се приема за идентична, ако защитата е икономически еквивалентна на купуване на защита отделно за всяко отделно наименование в обединението.
 Ако институцията купува кредитна защита за обединение на референтни наименования, то тази кредитна защита се приема за идентична, ако купената кредитна защита обхваща изцяло компонентите на обединението, за което е продадена кредитната защита. С други думи, компенсирането може единствено да бъде признато, когато обединението на референтни субекти и нивото на подчиненост в двете сделки